8. ΚΑΝΟΝΙΣΤΙΚΟΝ ΔΙΑΤΑΓΜΑ της 17/22 Δεκ. 1941 Περί χορηγήσεως δανείου εις τους υπαλλήλους και υπηρέτας των Οργανισμών Κοινωνικής Ασφαλίσεως. Έχοντες υπ’όψει τας διατάξεις του άρθρ. 9 του υπ’ αριθ. 671/1941 Ν.Δ/τος «περί διαρρυθμίσεως του Οργανισμού και τακτοποιήσεως του Προσωπικού του Υπουργείου Εργασίας», απεφασίσαμεν και διατάσσομεν. Άρθρ.1-3.(Μεταβατικαί διατάξεις). Άρθρ.4.-1.Οι μισθοί άπαντος του προσωπικού των Οργανισμών Κοινωνικής Πολιτικής νομικών προσώπων δημοσίου δικαίου αρμοδιότητος του Υπουργείου Εργασίας του τε διοικητικού και υγειονομικού, τακτικού, εκτάκτου, ημερομισθίου και επί συμβάσει, δύναται, κατόπιν αποφάσεως του Υπουργού Εργασίας, να καταβάλλωνται κατά τα αυτά χρονικά διαστήματα, καθ’ α και οι των δημοσίων υπαλλήλων. 2.Υπάλληλοι Οργανισμών Κοινωνικής Ασφαλίσεως, διοριζόμενοι μετά την έναρξιν της  ανά βραχύτερα του μηνός χρονικά διαστήματα καταβολής των μισθών, δεν δικαιούνται καταβληθέντων ήδη κατά τον χρόνον της παρ’ αυτών αναλήψεως υπηρεσίας μισθών αντιστοιχούντων χρονολογικώς εις τον χρόνον της παρά τω Ιδρύματι υπηρεσίας των. Διαρκούσης της ανά βραχύτερα του μηνός χρονικά διαστήματα καταβολής των μισθών, οι υπάλληλοι εξ οιασδήποτε αιτίας αποχωρούντες της υπηρεσίας, ουδέν ποσόν αποδίδουσι δι’ εισπραχθέντας μισθούς, αντιστοιχούντας χρονολογικώς εις χρόνον, καθ’ ον έπαυσαν υπηρετούντες. 3.Τα Διοικητικά Συμβούλια των Οργανισμών Κοινωνικής Ασφαλίσεως, μετ’ έγκρισιν του Υπουργού Εργασίας, δύναται να ενισχύσουν οικονομικώς  Σελ. 12 ιδρύματα και οργανισμούς επιδιώκοντας φιλανθρωπικούς ή άλλους παρεμφερείς σκοπούς εις ανταπόδοσιν των παρεχομένων υπ’ αυτών προς τους Οργανισμούς ή τους παρ’ αυτοίς ησφαλισμένους υπηρεσιών. 4.Εν περιπτώσει απωλείας υλικού Οργανισμών Κοινωνικής ασφαλίσεως ο καταλογισμός κατά του υπευθύνου διαχειριστού του ελλείποντος υλικού γίνεται εις χρήμα με βάσιν την τιμήν της αντικαταστάσεως εκάστου είδους, βεβαρυμένων κατά 20%, λόγω τόκων και εξόδων. 5.Διαρκούσης της γενικής πολεμικής καταστάσεως δύναται ο Υπουργός Εργασίας, προτάσει των Οργανισμών Κοινωνικής Ασφαλίσεως, να χορηγή εις τα πάσης φύσεως όργανα των Οργανισμών, τη αιτήσει των, άδειαν απουσίας άνευ αποδοχών μέχρις ενός έτους είτε συνεχώς είτε διακεκομμένως. Ο χρόνος της τοιαύτης αδείας λογίζεται ως χρόνος υπηρεσίας δια την αρχαιότητα, προαγωγήν και μισθολογικάς προσαυξήσεις μόνον δια τους εξ πρώτους μήνας της αδείας. 6.Εις το πάσης κατηγορίας προσωπικόν των Οργανισμών Κοινωνικής Ασφαλίσεως και μέχρι του βαθμού του εισηγητού, τους τοποθετημένους εις Πειραιά και κατοικούντας εν Αθήναις, χορηγείται το αντίτιμον εισιτηρίου τρίτης θέσεως Ηλεκτρικού Σιδηροδρόμου Αθηνών – Πειραιώς. 7-8.(Αναφέρονται εις την εμπόλεμον κατάστασιν). 9.Αι αντί συντάξεως ή εις συμπλήρωσιν συντάξεως εξ ειδικών διατάξεων νόμου ή συμφωνιών χορηγούμεναι παρ’ εργοδοτών παροχαί ακολουθούν την δια τας συντάξεις και τους συνταξιούχους του οικείου οργανισμού γινομένην εκάστοτε περί αυξήσεων και συντομεύσεως χρόνου πληρωμής ρύθμισιν. Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 15Β.ΑΑ.α.8 Οργανισμοί Κοινωνικής ασφαλίσεως 22 